বিএনপি চেয়ারপারসন ও সাবেক প্রধানমন্ত্রী বেগম খালেদা জিয়ার নির্বাচনি আসন ফেনী-১ থেকে একাদশ সংসদ নির্বাচনে ধানের শীষ প্রতীক নিয়ে প্রতিদ্বন্দ্বিতা করতে পারেন ঐক্যফ্রন্ট প্রধান ও গণফোরাম সভাপতি ড. কামাল হোসেন। সর্বশেষ জিয়া অরফানেজ ট্রাস্ট দুর্নীতি মামলায় সাজা বাড়িয়ে ১০ বছর রায়ের পর খালেদা জিয়ার প্রার্থী হওয়া নিয়ে সংশয় থাকায় এমন গুঞ্জন উঠেছে। এ অবস্থায় নির্বাচনে জয়লাভের জন্য কম ঝুঁকি থাকা আসনটি থেকে ড. কামাল হোসেন প্রতিদ্বন্দ্বিতা করতে পারেন বলে জানিয়েছেন ঐক্যফ্রন্টের একাধিক সূত্র। ফেনীর ফুলগাজী, পরশুরাম ও ছাগলনাইয়া উপজেলা ও পৌরসভা নিয়ে...